DA Den Europæiske Unions Tidende C 230/12

Rapport fra Kommissionen om bestråling af fødevarer i 2003

(2006/C 230/07)

RESUMÉ

I henhold til artikel 7, stk. 3, i Europa-Parlamentets og Rådets direktiv 1999/2/EF af 22. februar 1999 om indbyrdes tilnærmelse af medlemsstaternes lovgivning om levnedsmidler og levnedsmiddelingredienser, som er behandlet med ioniserende stråling, skal medlemsstaterne hvert år meddele Kommissionen

— resultaterne af den kontrol, der er foretaget i anlæg, der foretager ioniserende stråling, navnlig hvad angår kategorien og mængden af de behandlede produkter samt de anvendte doser

— resultaterne af den kontrol, der er foretaget i markedsføringsleddet, og de metoder, der anvendes til påvisning af behandling med ioniserende stråling.

I 2003 var der godkendte bestrålingsanlæg i otte medlemsstater. Alle medlemsstaterne bortset fra to har fremlagt de ønskede oplysninger om de behandlede fødevarekategorier, mængder eller doser.

I 2003 udførte elleve medlemsstater kontrol af fødevarer, som blev markedsført, mens fire ikke udførte analytisk kontrol i den omtalte periode. I alt er der foretaget kontrol af omkring 5 600 fødevareprøver i 2003. Det blev konstateret, at 2,1 % produkterne på markedet (ekskl. kosttilskud) var bestrålet, men ikke mærket. Det drejer sig om produkter som krydderurter og krydderier eller sammensatte fødevarer, der indeholder krydderurter eller krydderier, vanddyrprodukter, svampe, frisk frugt, te, kaffe, saucer og lignende produkter. I 2003 blev der især fokuseret på kosttilskud. Det viste sig, at denne produktkategori bør overvåges i særlig grad, da det blev konstateret, at 16 % af de kontrollerede produkter var bestrålede.

På baggrund af de foreliggende oplysninger konkluderer Kommissionen, at situationen generelt er stort set uændret i forhold til 2002, selv om flere medlemsstater nu har foretaget kontrol.

1. RETSGRUNDLAG OG BAGGRUND

I henhold til artikel 7, stk. 3, i Europa-Parlamentets og Rådets direktiv 1999/2/EF af 22. februar 1999 om indbyrdes tilnærmelse af medlemsstaternes lovgivning om levnedsmidler og levnedsmiddelingredienser, som er behandlet med ioniserende stråling (1), skal medlemsstaterne hvert år meddele Kommissionen

resultaterne af den kontrol, der er foretaget i anlæg, der foretager ioniserende stråling, navnlig hvad angår kategorien og mængden af de behandlede produkter samt de anvendte doser

resultaterne af den kontrol, der er foretaget i markedsføringsleddet, og de metoder, der anvendes til påvisning af behandling med ioniserende stråling.

Kommissionen skal offentliggøre resultaterne i form af årsrapporter i Den Europæiske Unions Tidende.

Denne rapport dækker perioden fra 1. januar 2003 til 31. december 2003.

Oplysninger om de generelle aspekter af behandlingen af fødevarer med ioniserende stråling findes på webstedet for Europa-Kommissionens Generaldirektorat for Sundhed og Forbrugerbeskyttelse (2).

1.1. Bestrålingsanlæg

I henhold til artikel 3, stk. 2, i direktiv 1999/2/EF må fødevarer kun bestråles i godkendte bestrålingsanlæg. For anlæg i EU gives godkendelsen af medlemsstaternes kompetente myndigheder. Medlemsstaterne skal underrette Kommissionen om de godkendte bestrålingsanlæg (artikel 7, stk. 1).

Listen over godkendte anlæg i medlemsstaterne er blevet offentliggjort af Kommissionen (3).

1.2. Bestrålede fødevarer

Bestråling af tørrede aromatiske urter, krydderier og krydderurter er tilladt i EU (Europa-Parlamentets og Rådets direktiv 1999/3/EF af 22. februar 1999 om opstilling af en fællesskabsliste over levnedsmidler og levnedsmiddelingredienser, som er behandlet med ioniserende stråling (4)). Hertil kommer, at fem medlemsstater har meddelt, at de opretholder nationale tilladelser til en række fødevarer i overensstemmelse med artikel 4, stk. 4, i direktiv 1999/2/EF. Kommissionen har offentliggjort fortegnelsen over nationale myndigheder (5).

I henhold til artikel 6 i direktiv 1999/2/EF skal bestrålede fødevarer eller bestrålede ingredienser, der indgår i fødevarer, mærkes med betegnelsen »bestrålet« eller »strålekonserveret« eller »behandlet med ioniserende stråling« eller »konserveret med ioniserende stråling«.

Med henblik til håndhævelsen af korrekt mærkning eller for at påvise produkter, der ikke er tilladt, har Den Europæiske Standardiseringsorganisation (CEN) udarbejdet en række analysemetoder efter at have fået mandat hertil af Europa-Kommissionen.

2. RESULTATERNE AF KONTROL UDFØRT PÅ BESTRÅLINGSANLÆG

Medlemsstaterne har forelagt følgende oplysninger:

2.1. Belgien

En inspektion udført af den kompetente myndighed i 2003 på bestrålingsanlægget IBA Mediris S.A. bekræftede, at kravene i direktiv 1999/2/EF var overholdt.

Følgende tabel indeholder oplysninger om de kategorier og mængder af fødevarer, som i 2003 blev bestrålet af virksomheden IBA Mediris.

Fødevarer Mængde (t) Rejer 624,5 Frølår 2 501,5 Urter og krydderier samt krydder-urter 468,5 Frosne grøntsager 144,1 Ost 58 Æg 419 Fjerkræ, vildt 915,5 Kød 159,4 Fisk 289,5 Tørrede frugter 13,6 Frugt- og nøddemos 73,4 Stivelse 56,3 Proteiner 37,1 Færdigretter 167,5 I alt 5 928

2.2. Tyskland

I den periode, rapporten omfatter, var der fire godkendte bestrålingsanlæg i Tyskland.

a) Gamma Service Produktbestrahlung GmbH, Radeberg

Der blev foretaget kontrol på anlægget i 2002.

Følgende tabel indeholder oplysninger om de kategorier og mængder af fødevarer, der er blevet strålebehandlet på Gamma Service Produktbestrahlung GmbH i 2003, med angivelse af de i gennemsnit absorberede doser.

Fødevarer Mængde (t) Gennemsnitlig absorberet dosis [kGy] Oliefrø 1,5 <10 Tørrede grøntsager 67 <10 Krydderier, inkl. blandingskrydderier 12,8 <10 Krydderier, inkl. blandingskrydderier og krydderipræparater 195,6 <10 Urter 3,5 <10 Urter 29 <10 Telignende produkter 106 <10 Andet (chitosan, tangpulver, blæretang, berberis) 1,5 4,5-12,1 EU i alt 16,3 Tredjelande i alt 400,6 I alt 416,9

b) Beta-Gamma Service GmbH&Co. KG, Wiehl

Dette anlæg blev godkendt den 15. august 2003. Der blev ikke foretaget yderligere kontrol i 2003. Det næste kontrolbesøg skulle finde sted i uge 13 i 2004.

Følgende tabel indeholder oplysninger om de kategorier og mængder af fødevarer, der er blevet strålebehandlet på Gamma Service GmbH&Co. KG i 2003, med angivelse af de i gennemsnit absorberede doser.

Fødevarer Mængde (t) Gennemsnitlig absorberet dosis [kGy] Grøntsager Peberrodspulver 2,5 8,6 Blegselleri, peberrodspulver 1,77 6,2 Friske svampe Markchampignon 1,89 6,4 Markchampignon 0,936 6,2 Markchampignon 2,736 6,3 Boletus luteus 1,005 10,0 Svampeprodukter Boletus luteus som granulat 1,2 6,6 Friske grøntsager Grøn peber 8,283 10,8 Blandede grøntsager 1,0 10,8 Blegselleri 0,3 6,1 Krydderier Blandingskrydderier 2,55 10,0 I alt 24,17

c) Isotron Deutschland GmbH, Allershausen

Der blev foretaget inspektion på anlægget i 2002.

Følgende tabel indeholder oplysninger om de kategorier og mængder af fødevarer, der er blevet strålebehandlet på Isotron Deutschland GmbH i 2003, med angivelse af de i gennemsnit absorberede doser.

Fødevarer Mængde (t) Gennemsnitlig absorberet dosis [kGy] Mejeriprodukter 0,135 6 Te og telignende produkter 266,49 ≤ 10 Krydderier, inkl. blandingskrydderier og krydderipræparater 109,41 ≤ 10 3,49 ≤ 10 Urter 49,68 ≤ 10 EU i alt 3,49 Tredjelande i alt 425,72 I alt 429,21

d) Gamma-Service GmbH&Co KG, Bruchsal

Der er ikke bestrålet fødevarer på anlægget i 2003.

2.3. Danmark

Anlægget LR Plast ophørte pr. 31. oktober 2003 med at foretage bestråling af fødevarer, og det er derfor udgået af listen over godkendte anlæg til behandling af fødevarer og fødevareingredienser med ioniserende stråling.

Der blev ikke foretaget inspektion i 2003.

2.4. Spanien

Anlægget IONMED S.A. blev i 2002 godkendt til at foretage bestråling af fødevarer.

Der er ikke foretaget kontrol, og myndighederne agter blot at føre tilsyn med egenkontrolsystemet.

Følgende tabel indeholder oplysninger om den kategori og mængde af fødevarer, der er blevet strålebehandlet på anlægget i 2003, og de samlede gennemsnitlige absorberede doser.

Fødevarer Mængde (t) Den samlede gennemsnitlige absorberede bestrålingsdosis (kGy) Urter og krydderier samt krydderurter 393,8 3-8

2.5. Frankrig

Alle godkendte bestrålingsanlæg er blevet inspiceret i 2003.

Følgende tabel indeholder oplysninger om de kategorier og mængder af fødevarer, som i 2003 blev bestrålet i Frankrig.

Fødevarer Mængde (t) Den samlede gennemsnitlige absorberede bestrålingsdosis (kGy) Krydderier, krydderurter og dehydrerede grøntsager 894 10 Frosne aromatiske krydderurter 4 10 Tørret frugt og tørrede grøntsager 21 1 Kornflager til mejeriprodukter 2 10 Gummi arabicum 141 3 Kasein og kaseinater 15 6 Maskinsepareret fjerkrækød, fjerkrækød og slagtebiprodukter af fjerkræ 2 290 5 Frosne frølår 1 006 5 I alt 4 383

2.6. Italien

I Italien er der et anlæg, der er godkendt til at foretage bestråling af fødevarer.

Den pågældende medlemsstat har ikke fremlagt oplysninger om resultaterne af kontrol på virksomheden.

2.7. Nederlandene

I 2003 blev der gennemført følgende inspektioner i Nederlandene:

a) Isotron-anlæg i Ede:

— Inspektion af HACCP-systemet den 4. februar

— Generel inspektion den 14. maj.

b) Isotron-anlæg i Etten Leur:

— Inspektion af HACCP-systemet den 17. juni.

Følgende tabel indeholder oplysninger om de kategorier og mængder af fødevarer, som er bestrålet på to fremstillingsanlæg i Ede og Etten-Leur:

Fødevarer Mængde (t) Krydderier, krydderurter 1 756,8 Dehydrerede grøntsager 2 191,2 Fjerkrækød (frosset) 95,2 Rejer (frosne) 196,8 Kød af frøer 184 Æggehvider (nedkølede) 359,2 Fødevarer (6) 781,6 Fødevareprøver 24,8 I alt 5 589,6

2.8. Det Forenede Kongerige

Der er kun et fødevarebestrålingsanlæg i Det Forenede Kongerige, Isotron plc i Swindon, som har lov til at bestråle bestemte urter og krydderier. Der er ikke blevet bestrålet fødevarer siden 2003.

Der blev ikke foretaget inspektion på anlægget i 2003.

2.9. Sammenfatning for EU

Den indberettede mængde fødevarer, der blev bestrålet i EU i løbet af den periode, der er omfattet, udgør 17 164 tons. En del af denne mængde er blevet bestrålet med henblik på eksport.

3. RESULTATER AF KONTROL FORETAGET I MARKEDSFØRINGSLEDDET OG DE METODER, DER ANVENDES TIL PÅVISNING AF BESTRÅLEDE FØDEVARER

Medlemsstaterne har forelagt følgende oplysninger:

3.1. Østrig

100 prøver blev kontrolleret for behandling med ioniserende stråling. Der kunne påvises bestråling i to prøver af krydret urtete, der var udtaget i forbindelse med en inspektion, som blev foretaget som opfølgning på en meddelelse via systemet for hurtig varsling for fødevarer og foder. De testede produkter og antallet af prøver fremgår af det følgende.

Analyserede fødevarer Antal analyserede prøver Anvendt CEN-metode Resultat: ikke bestrålet Resultat: bestrålet, ikke korrekt mærket (oprindelse) Krydderier og urter 45 0 EN 1788 Urtete (krydret) 13 2 (ukendt oprindelse) EN 1788 Kyllinger 13 0 EN 1786 Kalkuner 2 0 EN 1786 Ænder 12 0 EN 1786 Gæs 7 0 EN 1786 I alt 92 2 I alt i % af analyserede prøver 97,8 2,2

3.2. Belgien

I 2003 blev der analyseret 12 prøver af frølår, og det blev konstateret, at 9 af disse var bestrålet, men ikke mærket. Der blev endvidere analyseret 25 prøver af ost, og det blev konstateret, at 5 af disse var bestrålet, men ikke mærket.

Analyserede fødevarer Antal analyserede prøver Anvendt CEN-metode Resultat: ikke bestrålet Resultat: bestrålet, ikke korrekt mærket (oprindelse) Frølår 12 9 EN 1785 Ost 25 5 EN 1785 I alt 37 14 I alt i % af analyserede prøver 62,8 37,8

3.3. Tyskland

Der blev undersøgt 3 634 fødevareprøver, og det blev konstateret, at 69 af disse var bestrålet, men ikke mærket. En stor andel af te og telignende produkter samt kosttilskud blev konstateret bestrålet.

Analyserede fødevarer Antal analyserede prøver Anvendt CEN-metode Resultat: ikke bestrålet Resultat: bestrålet, ikke korrekt mærket (oprindelse) (7) Mælk og mejeriprodukter 2 EN 1788 Ost med urter og ost 124 1 (Frankrig) EN 1788, mod. EN 1784 EN 1787 EN 1788 Smør med urter 22 EN 1787 EN 1788 Æg og ægprodukter 4 EN 1784 mod. Kød (herunder frosset kød), undtagen fjerkræ og vildt 5 EN 1784 mod. EN 1786 Kødprodukter (undtagen pølser) 65 EN 1784 mod. EN 1786 EN 1788 Pølser 102 EN 1784 mod. EN 1786 EN 1788 Fjerkræ 233 EN 1784 mod. EN 1786 EN 1788 Vildt 6 EN 1786 Fisk og fiskevarer 144 I alt 8, heraf: 3 af tørret blæksprutte (Nederlandene, Det Indiske Ocean) 1 af tørrede sardiner (Nederlandene, Det Indiske Ocean) 4 (Thailand, importeret via Nederlandene) EN 1784 mod. EN 1786 EN 1788 Krebsdyr, skaldyr, muslinger og andre vanddyr og produkter heraf 248 3 (Indonesien) EN 1784 mod. EN 1786 EN 1788 EN13751 L 12.01-1 Bælgfrugter 12 EN 1786 EN 1787 EN 1788 EN 13751 (Screening) Supper, sovse 62 2 EN 1787 EN 1788 Korn og kornprodukter 71 EN 1786 EN 1788 Oliefrø 10 EN 1787 EN 1788 EN 13751 Nødder 214 EN 1784 mod. EN 1786 EN 1788 EN 1787 EN 13751 Kartofler, plantedele med højt stivelsesindhold 115 EN 1788 EN 13751 L 53.00-2 Friske grøntsager, salat 36 EN 1787 EN 1788 EN 13751 Tørrede grøntsager, grøntsagsprodukter 67 EN 1787 EN 1788 EN 13751 (Screening) Friske svampe 49 EN 1788 Tørrede svampe eller svampeprodukter 163 2 (Tyskland) EN 1787 EN 1788 EN 13751 (Screening) Frisk frugt 148 EN 1784 mod. EN 1786 EN 1787 EN 1788 EN 13751 Tørret frugt eller frugtprodukter 83 EN 1786 EN 1787 EN 1788 EN 13708 EN 13751 (Screening) L 30.00-3 Kakaopulver 10 EN 1788 Rå kaffe 19 EN 1788 Te og telignende produkter 209 I alt 18, heraf: 16 (Nederlandene) EN 1786 EN 1787 EN 13751 (Screening) Færdigretter 37 3 (1 Taiwan, 1 Thailand, 1 Vietnam) EN 1784 EN 1787 EN 1788 EN 13751 (Screening) Krydderier, inkl. krydderipræparater og salt med krydderier 901 I alt 23, heraf: 1 af peber (Madagaskar) 2 af blandede urter/paprika (Israel) 2 (Tyskland) Øvrige: af ukendt oprindelse EN 1784 EN 1786 EN 1787 EN 1788 EN 13751 (Screening) L 12.01-1 L 53.00-3 Urter 357 1 EN 1784 EN 1786 EN 1787 EN 1788 EN 13751 (Screening) Asiatiske nudelsnacks, partysnacks, pizza, tv-snacks 5 EN 1787 EN 1788 Kosttilskud 78 8 EN 1786 EN 1788 EN 13751 (Screening) Andet 33 EN 1784 EN 1786 EN 1787 EN 1788 I alt 3 634 69 I alt i % af analyserede prøver 98,1 1,9

3.4. Danmark

I 2003 undersøgte Fødevarestyrelsen kosttilskud indeholdende urter og urter som råvarer til fremstilling af kosttilskud. Der blev taget i alt 106 prøver fra producenter og importører i Danmark. Analyseresultaterne viste, at 11 af prøverne var bestrålede eller indeholdt bestrålede ingredienser. I 4 prøver var der tegn på en mindre mængde af en bestrålet ingrediens. Ingen af de undersøgte produkter var mærket som bestrålede.

Danske virksomheder er desuden forpligtet til selv at foretage kontrol for at sikre, at reglerne overholdes. Egenkontrollen verificeres af Fødevarestyrelsen via dokumentkontrol.

Som i foregående år blev der også i 2003 foretaget mikrobiologisk kontrol af fødevarer, der blev markedsført i Danmark. Resultaterne gav dog ikke anledning til mistanke om bestråling, og der blev derfor ikke udtaget prøver til analyse.

Analyserede fødevarer Antal analyserede prøver Anvendt CEN-metode Resultat: ikke bestrålet Resultat: stor sandsynlighed for, at en mindre mængde af en ingrediens var bestrålet Resultat: bestrålet, ikke korrekt mærket Kosttilskud indeholdende droger, råvarer til fremstilling heraf 91 4 11 EN 13783 (screening) og EN 1788 (verifikation) I alt 91 4 11 I alt i % af analyserede prøver 85,8 3,8 10,4

3.5. Spanien

Der blev ikke foretaget analytiske test i 2003.

3.6. Finland

Der er to fødevaremyndigheder, der foretager kontrol af bestråling af fødevarer.

— Det nationale fødevareagentur i Finland lod kontrol af bestråling af fødevarer i markedsføringsleddet indgå i sit program for offentlig kontrol af fødevarer i 2003. Kontrollen fokuserede på fiskevarer. Der blev analyseret i alt 30 prøver af fiskevarer. Der blev ikke konstateret bestrålet materiale i nogen af prøverne.

— Den kontrol, der blev foretaget af toldmyndighederne, fokuserede på tørrede krydderier og urter. Der blev analyseret i alt 141 prøver af tørrede krydderier og urter. Der blev konstateret bestrålet materiale i 3 af krydderiprøverne. Ingen af de 3 positive prøver var korrekt mærket.

Analyserede fødevarer Antal analyserede prøver Anvendt CEN-metode Resultat: ikke bestrålet Resultat: bestrålet, ikke korrekt mærket Rejer 9 0 EN13751 til screening, bekræftelse ved EN1788 Andre krebsdyr 6 0 Muslinger 8 0 Blandinger af bløddyr og rejer 2 0 Snegle 4 0 Frølår 1 0 Tørrede krydderier og urter 141 3 I alt 171 3 I alt i % af analyserede prøver 98,3 1,7

3.7. Frankrig

Som led i kontrollen blev der systematisk anmodet om, at der blev foretaget en undersøgelse hos dem, der anvendte bestrålede fødevarer, for at kontrollere, om bestemmelserne om mærkning af bestrålede fødevarer blev overholdt.

En producent, der anvendte bestrålede nødder, og to virksomheder, der anvendte bestrålet, maskinudbenet kød, uden at det fremgik af mærkningen, fik pålæg om at ændre mærkningen.

Der blev i 2003 ikke udtaget prøver af fødevarer i markedsføringsleddet med henblik på at undersøge for behandling med ioniserende stråling.

3.8. Grækenland

Ved grænsen blev der udtaget og kontrolleret 17 prøver. 1 kakaoprøve blev konstateret bestrålet.

Analyserede fødevarer Antal analyserede prøver Anvendt CEN-metode Resultat: ikke bestrålet Resultat: bestrålet, ikke korrekt mærket Te (salvie) 1 0 EN13751 Urter (lime) 1 0 Te 2 0 Peber 1 0 Kamille 1 0 Basilikum 1 0 Mynte 1 0 Tørrede løg 1 0 Urter (aske) 1 0 Lavendel 1 0 Rosmarin 1 0 Kakao 1 1 Urter — hyben 1 0 Urter — kvikgræs 1 0 Anis 1 0 I alt 16 1 I alt i % af analyserede prøver 94,1 5,9

3.9. Italien

Der blev ikke foretaget analytiske test i 2003.

3.10. Irland

Kontrollen af, om direktiv 1999/2/EF overholdes, gennemføres af Environmental Health Services and Public Analysts' Laboratories of the Health Boards, som Food Safety Authority of Ireland har indgået en kontrakt med. I 2003 blev i alt 357 prøver analyseret: tørrede krydderier og urter, kosttilskud, friske jordbær og andre produkter. Der blev konstateret helt eller delvis bestrålet materiale i i alt 12 prøver (9 kosttilskud og 3 krydderier). Ingen af de 12 positive prøver var mærket som bestrålede.

Analyserede fødevarer Antal analyserede prøver Anvendt CEN-metode Resultat: ikke bestrålet Resultat: bestrålet, ikke korrekt mærket Tørrede krydderier og urter 228 3 (blanding af 5 krydderier, 2 andet) EN13751 til screening, bekræftelse ved EN1788 Kosttilskud 77 9 (3 ginseng, 3 aloe vera, ingefærrod, hvidløg, Agnus castus) Friske jordbær 18 0 Kaffe, te 9 0 Andet 13 0 I alt 345 12 I alt i % af analyserede prøver 96,6 3,4

3.11. Luxembourg

Der blev ikke foretaget analytiske test i 2003.

3.12. Nederlandene

Der blev udtaget prøver i detailforretninger. Alle analyserne blev foretaget på sundhedsinspektoratets laboratorium i Zutphen. I 2003 blev der i overensstemmelse med et planlagt program udtaget 700 prøver, som blev analyseret i henhold til de metoder, der er angivet i tabellen. Det konstateredes, at 37 af de 700 prøver var bestrålet. Ingen af de bestrålede prøver var korrekt mærket. Derfor modtog producenterne en officiel påtale for overtrædelserne. Resultaterne af analyserne af de forskellige produkter og de anvendte metoder fremgår af tabellen.

Analyserede fødevarer Antal analyserede prøver Anvendt CEN-metode Resultat: ikke bestrålet Resultat: bestrålet, ikke korrekt mærket Jordbær 33 0 EN 1788 Svampe 62 3 EN 13751 EN 1788 Kosttilskud 162 25 EN 13751, EN 1788 Urter og krydderier (færdigpakkede) 461 4 EN 13751 EN 1788 Fisk (tørret) 5 5 EN 1788 I alt 723 37 I alt i % af analyserede prøver 95,1 4,9

3.13. Portugal

I 2003 blev der udtaget 8 prøver af urter og krydderier, som blev analyseret ved metode EN1787. I ingen af disse tilfælde blev der konstateret bestråling.

Analyserede fødevarer Antal analyserede prøver Anvendt CEN-metode Resultat: ikke bestrålet Resultat: bestrålet, ikke korrekt mærket Urter og krydderier 8 0 EN 1787 I alt 8 0 I alt i % af analyserede prøver 100 0

3.14. Sverige

For at opretholde sin viden om analysemetoden har det svenske Livsmedelsverk foretaget kontrol af bestrålede fødevarer. I 2003 blev der udtaget 7 prøver. 5 prøver blev udtaget i forretninger, der sælger kød, navnlig fjerkrækød, og 2 prøver var osteprøver. Den metode, der blev anvendt til at analysere bestrålede fødevarer, er den europæiske standard EN 1784.

Ingen af de 7 prøver var bestrålede.

3.15. Det Forenede Kongerige

Food Standards Agency har kendskab til, at de lokale håndhævelsesmyndigheder i 2003 tog 415 produktprøver, som blev analyseret med standardpåvisningstest til bestrålede fødevarer. Det konstateredes, at 44 af de 415 prøver var bestrålet. Det bør bemærkes, at 25 af prøverne betegnes som inkonklusive, fordi de blev identificeret som foreløbige ved anvendelse af CEN-metode EN13751:2002, og de er inkonklusive, for de ikke blev videreanalyseret.

Der blev fundet bestrålede kosttilskud til salg i Det Forenede Kongerige. 13 af de 29 bestrålede kosttilskud indeholdt en bestrålet bestanddel. I 3 af disse 13 prøver var den bestrålede bestanddel ubetydelig, og den bestrålede ingrediens skønnedes at udgøre mindre end nogle få procent af det samlede produkt.

Analyserede fødevarer Antal analyserede prøver Anvendt CEN-metode Resultat: ikke bestrålet Resultat: inkonklusivt Resultat: bestrålet Tørrede urter og krydderier samt krydderurter 240 21 11 EN 13751:2002 EN 1788:2001 Kyllingesuppeblanding 1 0 0 EN 13751:2002 Jordbær 10 0 0 EN 13751:2002 Spiselige svampe 3 0 0 EN 13751:2002 Frølår 1 0 0 EN 1786:1996 Urtete 6 3 0 EN 13751:2002 Fiskevarer, dvs. skaldyr, forskellige former for rejer og fisk 51 0 4 EN 13751:2002 EN 1788:2001 Kosttilskud 34 1 29 (8) EN 13751:2002 EN 1788:2001 I alt 346 25 44 I alt i % af analyserede prøver 83,4 6 10,6

3.16. Sammenfatning for EU

I følgende tabel sammenfattes de analyserede prøver og resultater for hele EU:

Medlemsstat Antal analyserede prøver Resultat: ikke bestrålet Resultat: bestrålet, ikke korrekt mærket A 92 2 B 37 14 D 3 634 69 DK 91 11 E — — FIN 171 3 F — — EL 16 1 I — — IRL 345 12 L — — NL 723 37 P 8 0 S 7 0 UK 346 44 I alt 5 470 193 I alt i % af analyserede prøver 96,5 3,5

4. KONKLUSION

4.1. Resultaterne af kontrol udført på bestrålingsanlæg

Direktiv 1999/2/EF fastsætter, at medlemsstaterne skal underrette Kommissionen om resultaterne af kontrol udført på bestrålingsanlæg med hensyn til kategorier og mængder af bestrålede fødevarer og de gennemsnitligt anvendte doser.

I 2003 var der godkendte bestrålingsanlæg i otte medlemsstater. Alle medlemsstaterne, bortset fra Italien og Danmark (hvor anlægget ophørte med at foretage bestråling i 2003), har fremlagt de ønskede oplysninger om de behandlede fødevarekategorier, mængder eller doser.

Den indberettede mængde fødevarer, der blev bestrålet i EU i løbet af den periode, der er omfattet, udgør 17 164 tons.

4.2. Resultaterne af kontrol foretaget i markedsføringsleddet

I 2003 udførte 11 medlemsstater analytisk kontrol og indsendte de ønskede oplysninger, mens 4 medlemsstater ikke udførte analytisk kontrol i den periode, denne rapport omfatter. Spanien, Italien og Luxembourg er ikke i stand til at foretage analyserne, og Frankrig besluttede ikke at foretage analytisk kontrol i 2003.

Situationen i 2003 svarer omtrent til situationen i 2002. Der blev kun fundet få produkter på markedet, der var bestrålet og ikke mærket (3,5 %). Nogle medlemsstater (DE, DK, IRL, NL og UK) besluttede at undersøge kosttilskudssektoren nærmere som følge af den høje andel af bestrålede, men ikke mærkede produkter i 2002 (29,5 %). I 2003 blev det konstateret, at 82 af de 524 kontrollerede prøver var bestrålede (16 %).

I alt er mere end 5 000 fødevareprøver blevet kontrolleret, hvoraf ca. 2,1 % (eksklusive de strålebehandlede kosttilskud i Det Forenede Kongerige, Danmark, Irland, Nederlandene og Tyskland) var strålebehandlet, men ikke mærket hermed. Det er en stigning på 0,7 % i forhold til 2002. Det kan bl.a. skyldes den mere målrettede prøveudtagning og det forhold, at flere medlemsstater nu foretager analytisk kontrol.

4.3. Frist for indsendelse af kontrolresultater til 2004-rapporten

Fristen for indsendelse til Kommissionen af kontrolresultater foretaget i 2004 i henhold til artikel 7, stk. 3, i direktiv 1999/2/EF er den 30. april 2005.

(1) EFT L 66 af 13.3.1999, s. 16.

(2) http://europa.eu.int/comm/food/food/biosafety/irradiation/index_en.htm

(3) EUT C 187 af 7.8.2003, s. 13.

(4) EFT L 66 af 13.3.1999, s. 6.

(5) EUT C 56 af 11.3.2003, s. 5.

(6) Produkter bestemt til eksport til tredjelande.

(7) Fødevarer, der er mærket med, at de er bestrålede, kontrolleres ikke.

(8) Af de 29 bestrålede kosttilskud, indehold de 13 en bestrålet bestanddel.